Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17105

d) bármely más, az üzemeltetés szempontjából lényegesnek ítélt tájékoztatást. 2.20.2 A léginavigációs rendszer megváltoztatásának bevezetése előtt az ilyen változtatásért felelős szolgálatok vegyék figyelembe azt az időtartamot, amely a légiforgalmi tájékoztató szolgálatnak a tájékoztató anyagok kidolgozásához, elkészítéséhez és kiadásához szükséges. Ezért az érintett szervezetek szoros együttműködése szükséges annak biztosítása érdekében, hogy a légiforgalmi tájékoztató szolgálat a vonatkozó tájékoztatásokat időben megkapja. 2.20.3 Különösen fontosak azok a térképeket és/vagy a számítógépes navigációs rendszereket érintő léginavigációs tájékoztatások, amelyek változásáról a 15. Annex 6. fejezete és 4. Függeléke előírásai szerint az AIRAC — léginavigációs tájékoztató szabályozó és ellenőrző rendszer — tájékoztatást kell, hogy biztosítson. A felelős légiforgalmi szolgálatok a légiforgalmi tájékoztató szolgálat számára benyújtandó tájékoztató anyagok és adatok továbbításánál a meghatározott és nemzetközileg elfogadott AIRAC hatálybalépési időpontokat a 14 napos postai átfutási idővel együtt vegyék figyelembe. 2.20.4 A légiforgalmi tájékoztató szolgálatok számára szükséges tájékoztató anyagok és adatok biztosításáért felelős légiforgalmi szolgálatok a jelen Annex 5. Függelékében meghatározott léginavigációs adatpontossági és -megbízhatósági követelmények figyelembevételével végezzék ezt a feladatot.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes